Alan Alda

Alan ALDA (denaske Alphonso Joseph D'Abruzzo; 28a de Januaro, 1936) estas usona aktoro. Li ricevis sesfoje la premion Emmy kaj la Oran Globon kaj trifoje estis nomumita al la premio Tony, li estas plej bone konata pro la kapitano Benjamin Franklin "Hawkeye" Pierce en la televida serio de CBS nome M*A*S*H pri la Korea milito (1972–1983). Li verkis kaj reĝisoris nombrajn epizodojn de la serio.

 Kariero 
Stelulinte en la filmoj Same Time, Next Year (1978), California Suite (1978), kaj The Seduction of Joe Tynan (1979), li faris sian reĝisoran filmodebuton The Four Seasons (1981). Alda estis nomumita por la Oskar-premio por la Plej Bona Duaranga Aktoro pro sia portreto de Owen Brewster en la filmo de Martin Scorsese nome The Aviator (2004). Aliaj elstaraj filmoroloj estas Crimes and Misdemeanors (1989), Manhattan Murder Mystery (1993), Everyone Says I Love You (1996), Flirting with Disaster (1996), Tower Heist (2011), Bridge of Spies (2015), kaj Marriage Story (2019).

Alda ricevis la premion Primetime Emmy al Elstara Duaranga Aktoro en Drama Serio pro sia rolo kiel Senatano Arnold Vinick en la serio de NBC nome The West Wing. Aliaj roloj kiuj havigis nomumojn por premio Emmy estis en And the Band Played On en 1993, ER en 2000, 30 Rock en 2009, kaj The Blacklist en 2015. Li havis rolojn ankaŭ en The Big C (2011–2013), Horace and Pete (2016), Ray Donovan (2018–2020), kaj The Good Fight (2018–2019).

Alda estas konata ankaŭ pro siaj roloj en teatraĵoj de Broadvejo kiel en Purlie Victorious (1961) kaj ricevo de tri nomumoj al premioj Tony pro siaj prezentoj en The Apple Tree (1967), Jake's Women (1992), kaj Glengarry Glen Ross (2005). En 2008 li ricevis nomumon al la premio Grammy pro Plej Bona Aŭdlibro, Rakonto kaj Rakontoregistro pro Things I Overheard While Talking to Myself. En 2019, Alda ricevis la premion de la Screen Actors Guild al Vivatingo. Li gastigas la podkaston Clear+Vivid with Alan Alda kaj antaŭe gastigis Science Clear+Vivid.

 Filmoj 
 1963 	Gone Are the Days! 	
 1968 	Paper Lion 	
 1969 	The Extraordinary Seaman 	
 1970 	Jenny 	
 The Moonshine War 	
 1971 	The Mephisto Waltz 	 	
 1972 	To Kill a Clown 	
 1978 	Same Time, Next Year 	
 California Suite 	
 1979 	The Seduction of Joe Tynan 	
 1981 	The Four Seasons 	
 1986 	Sweet Liberty 	
 1988 	A New Life 	
 1989 	Crimes and Misdemeanors 	
 1990 	Betsy's Wedding 	
 1992 	Whispers in the Dark 	
 1993 	Manhattan Murder Mystery 	
 1994 	White Mile 	
 1995 	Canadian Bacon 	
 1996 	Flirting with Disaster 	
 Everyone Says I Love You 	
 1997 	Murder at 1600 	
 Mad City 	
 1998 	The Object of My Affection 	
 1999 	Keepers of the Frame 	
 2000 	What Women Want 	 	
 2004 	The Aviator 		
 2007 	Resurrecting the Champ 	
 2008 	Diminished Capacity 	
 Flash of Genius 	
 Nothing but the Truth 	
 2011 	Tower Heist 	
 2012 	Wanderlust 	
 2015 	The Longest Ride 	
 Bridge of Spies 	
 2019 	Marriage Story

 Eksteraj ligiloj 
 en imdb

Kategorio:Usonaj aktoroj